ناظم پانی پتی

ناظم پانی پتی  (پیدائش: 15 نومبر، 1920ء - وفات: 18 جون، 1998ء) پاکستان کے ممتاز فلمی نغمہ نگار اور کہانی کار تھے۔

حالات زندگی 
ناظم پانی پتی 15 نومبر، 1920ء کو لاہور، برطانوی ہندوستان (موجودہ پاکستان) میں پیدا ہوئے۔ ان کا اصل نام محمد اسماعیل تھا۔ ناظم پانی پتی کے بڑے بھائی ولی صاحب اور بھاوج ممتاز شانتی فلمی دنیا سے وابستہ تھے۔ ناظم پانی پتی نے ابتدا میں لاہور کی فلمی صنعت کی متعدد فلموں کے لیے نغمہ نگاری کی جن میں خزانچی، پونجی، یملا جٹ، چوہدری، زمیندار اور شیریں فرہاد کے نام شامل تھے۔ 1945ء سے 1955ء تک وہ بمبئی میں مقیم رہے جہاں انہوں نے 25 سے زائد فلموں کے نغمات لکھے۔ ان کی مشہور فلموں میں مجبور، بہار، شیش محل، لاڈلی، شادی، سہارا، مٹی، نوکر، پدمنی، بیوی، ہیر رانجھا اور جگ بیتی کے نام شامل ہیں۔ لتا منگیشکر کے اولین نغمات میں سے ایک نغمہ دل میرا توڑا مجھے کہیں کا نہ چھوڑا ناظم پانی پتی کا ہی لکھا ہوا تھا، یہ نغمہ ماسٹر غلام حیدر نے فلم مجبور کے لیے ریکارڈ کیا تھا۔ 1955ء میں وہ لاہور آ گئے جہاں انہوں نے متعدد فلموں کے لیے یادگار نغمات تحریر کیے۔ ان فلموں میں لخت جگر، شاہی فقیر، سہیلی، بیٹی اور انسانیت کے نام سرفہرست ہیں۔

مشہور نغمات 
 دل میرا توڑا، مجھے کہیں کا نہ چھوڑا تیرے پیار نے (مجبور) 
 چندا کی نگری سے آ جا ری نندیا (لخت جگر) 
 میری مٹی کی دنیا نرالی (شام سویرا)

وفات 
ناظم پانی پتی 18 جون، 1998ء کو لاہور، پاکستان میں وفات پا گئے۔ وہ لاہور میں ماڈل ٹاؤن کے قبرستان میں آسودۂ خاک ہیں۔

خارجی روابط 
 ناظم پانی پتی پر بھارتی شہری ستیش کا لکھا گیا وفاتیہ

حوالہ جات 

1920ء کی پیدائشیں
1998ء کی وفیات
اُردو زبان کے غنائی شعرا
بیسویں صدی کے پاکستانی شعرا
بیسویں صدی کے پاکستانی مصنفین
پاکستانی اردو شعرا
پاکستانی مسلم شخصیات
پاکستانی منظر نویس
پاکستانی نغمہ نگار
لاہور کے شعرا
ہندی زبان کے غنائی شعرا
پاکستانی غنائی شعرا
ہندوستانی غنائی شعرا
بیسویں صدی کے منظر نویس
پانی پت کی شخصیات
Short description is different from Wikidata